**3o ΦΥΛΛΟ ΕΡΓΑΣΙΑΣ: Ερωτήσεις Κατανόησης – Δημοσθένης, Ὑπὲρ τῶν Ῥοδίων ἐλευθερίας §§ 1-2**

**Α. Να σχολιάσετε αν το περιεχόμενο των ακόλουθων προτάσεων είναι ορθό ή λανθασμένο συμπληρώνοντας ένα √ στην κατάλληλη στήλη Σωστό ή Λάθος.**

|  |  |  |
| --- | --- | --- |
| **ΠΡΟΤΑΣΕΙΣ**  | **ΣΩΣΤΟ** | **ΛΑΘΟΣ**  |
| 1.Ο ρήτορας τονίζει τη σοβαρότητα του θέματος της ομιλίας του, για να κινήσει την προσοχή των ακροατών.  |  |  |
| 2.Η απόφαση για την αποκατάσταση ή όχι της δημοκρατίας στη Ρόδο είχε σοβαρές πολιτικές επιπτώσεις στην Αθήνα. |  |  |
| 3. Ο ρήτορας κάνει έκκληση για εξασφάλιση παρρησίας προκειμένου να προκαταλάβει τις αρνητικές αντιδράσεις των Αθηναίων για παροχή βοήθειας στους Ροδίους. |  |  |
| 4. Ο ρήτορας προκαλεί αντιπάθεια στους Αθηναίους, όταν αναφέρεται στη δυσκολία του να τους πείσει να πράξουν τα βέλτιστα για την πόλη παρά την αναφορά στην ορθοκρισία τους.  |  |  |
| 5. Ο ρήτορας αναφέρει την αλαζονεία των Ροδίων, για να προκαλέσει τη δυσαρέσκεια και την αποδοκιμασία των ακροατών.  |  |  |
| 6. Η εναπόθεση της ελπίδας σωτηρίας των Ροδίων στους Αθηναίους εξαίρει τη μεγαλοσύνη της Αθήνας.  |  |  |